text: [{"text_idx": "#000004", "text": "Abbay kofo looso woxi`nenni, egenno`nenni, wolqanne`ninna huuccatto`nenni beeqqitinoonniri baalu hawalle tashshi yii`ne yiinohu Xaphoomu ministirchi; tenne mittimma woloota hajubbannino lendara hasiisannota coyi\u2019rino."}, {"text_idx": "#000006", "text": "Xaphoomu ministirchi; gooddote qaccera iillinummo ikkinnina gooddo fulle digundoommo. Ikkinohurano aantino yannara mixi`noommota jeefinse Kaaliiqa galaxxineemmota ammano`yaati yiino."}, {"text_idx": "#000007", "text": "Kofote assineemmota hiittenne irkono goofimarchu geeshsha sunfeemmo gede tenne hedeweelchonni maganye yeemmo yee sokkasi sayisino."}, {"text_idx": "#000012", "text": "Dipilomaasete ragaanni Itophiyu jawa gobbaati yiinohu Xaphoomu ministirchi; jawa kofatto, jajjabba paarkuwanna Industirra hasiissannoseta qummeessino. \u2018\u2019Soorrote kawa hananfoommo loosi jawa, co\u2019ichanna hegeraamo looso loonso yitanno ajuuja noonke. Konni garinni loonsanni hee\u2019noommo\u2019\u2019 yiino."}, {"text_idx": "#000016", "text": "Waayi kuuso jawa jiro ikkase xawisatenni Sudaanetenna Gibitsete jawa investimente ikkase qummi asse; kageeshshi waa ninke amandeenna Sudaanenna Gibitse dihudidhanno. Bushino coyi hee\u2019riro kayinni baankete worroonni woxi gede soorrinanniho yaate. Lowo waa amada Itophiyunni sa\u2019ne danna sa\u2019ino horo nooseta ikkitinohura, baalunkura luphiima horo noote\u201d yiino."}, {"text_idx": "#000017", "text": "\u201cItophiyu uyinoonnise eeggo adhite gumula dandiitannota ikkase ammanne kalaqaanchu uyinonke daafira ninkeno ammanamme ga\u2019labbi yino garinni ayeeno gawajjinummokkinniiti waa amandoommohu\u201d yaatenni Sudaanete, Gibitsetenna Itophiyaho atootenna lopho Afrikaho kayinni aantino yanna dancha ikkase leellishannoha ikkasi coyi\u2019rino."}, {"text_idx": "#000019", "text": "Xaphoomu ministirchi xawishshi garinni; aantino dirrara Itophiyu qamade huucci\u2019rate dhaggese soorrantanno. Wolqatenni batinyootaho lawishshimmase beekkanno gobba ikkitanno. Irshunni, Inerjetenna qooxeessu agarooshshinni hanafantino loossa suffanno. Lophose hasidhannokkiri gobba diigate wo\u2019naaltara dandiitanno; kayinnilla diwo\u2019mannonsa."}, {"text_idx": "#000020", "text": "Layinkihu xaphoomu ministirchinna gobbayidi hajo ministirchi kalaa Demmeqe Mekonninihu isi widoonni; \u201cAbbayi kofatto calla di ikkino. Umosi dandiino waayi maareekkooti. Kuni kayinni miinju tironni la\u2019nanni woyte amadino waayi Itophiyu miinji giddo noosi qeechi jawaho\u201d yaanni assitino jawaatu hasaawi aana kade worino."}, {"text_idx": "#000029", "text": "Save my name, email, and website in this browser for the next time I comment."}, {"text_idx": "#000031", "text": "Please put widgets to the Sidebar"}]